cyanic-selkie/wikianc huggingface dataset:
मुजफ्फराबाद
अवस्थिति
मुजफ्फराबाद सहर पाकिस्तानको एक प्रमुख सहर हो। सहरमा धेरै पहाडी क्षेत्रहरू छन् जहाँ र अद्भुत चट्टानहरू भेटिन्छन्। यो मुजफ्फराबाद जिल्लामा अवस्थित छ र पाकिस्तानको प्रमुख पर्यटकीय स्थलहरूको मध्ये एक हो । हजारौँ पर्यटकहरू विश्वभरबाट मुजफ्फराबाद भ्रमण गर्न आउँछन्। स्थानको प्राकृतिक सौन्दर्य र विविध संस्कृतिले यसलाई लोकप्रिय पर्यटकीय स्थल बनाउँदछ। यहाँ धान र मकै व्यापक रूपमा उब्जाउ गरिन्छ।
जनसङ्ख्या
सन् १९९८ को जनगणना अनुसार जिल्लाको जनसङ्ख्या ७२५,००० रहेको थियो र सन् १९९९ को जनगणनामा जनसङ्ख्या वृद्धि हुँदै अनुमानित रूपमा ७४१,००० पुगेको थियो। जिल्लामा तीन तहसीलहरू पर्दछन्, र मुजफ्फराबाद सहर आजाद काश्मीरको राजधानीको रूपमा सेवा गर्दछ। उच्च पर्वतहरू द्वारा घेरिएको, मुजफ्फराबाद विभिन्न संस्कृति र भाषाहरूको मिश्रण प्रतिबिम्बित गर्दछ। यहाँको मुख्य भाषा हिन्दकोको एक रूप हो।
साक्षरता
सहरका कम मानिसहरूलाई शिक्षा प्रदान गरिएको छ। इस्लामाबाद र अन्य तुलनात्मक रूपमा विकसित क्षेत्रहरूको तुलनामा रूढिवादी विचारधारा भएका कारण साक्षरता दर यहाँ तुलनात्मक रूपमा कम रहेको छ। महिलाहरूलाई शिक्षा र जागिर पाउन यहाँ समस्या छ। यस सहरका अधिकांश महिलाले प्राथमिक शिक्षा समेत प्राप्त गरेका छैनन् त्यसैले सहरको साक्षरता दर एकदमै कम छ। यस बाहेक त्यहाँ शिक्षाको महत्त्वका लागि धेरै थोरै चेतना रहेको छ।
धर्म
यस सहरमा धर्मको जरा गढेको छ। यहाँका व्यक्तिहरू प्रायः या त सुन्नी वा शिया हुन्। व्यक्तिहरू इस्लाम धर्म अभ्यास गर्दछन्। मस्जिद साथै दरबारहरू यहाँ रहेका छन्। यी पवित्र स्थान बाहेक, शिया समुदायका स्थानहरू पनि सहरका विभिन्न क्षेत्रमा निर्माण गरिएका छन्।
एबिसिडी २
एबीसीडी 2 एक नृत्य मा आधारित भारतीय बोलीवुड फिल्म हो। यसको निर्देशन रेमो डीसूजा र निर्माण सिद्धार्थ राय कपूर ले गरेका हुन्।
खेमराज केशवशरण
परिचय
संस्कृतमा व्याकरणतीर्थ र साहित्याचार्य तथा अङ्ग्रेजीको राम्रो ज्ञान भएका आ. खेमराज केशवशरण (१९९४-२०७४) आध्यात्मिक विदवान् एवं कविका रूपमा परिचित छन् । महेन्द्र संस्कृत विश्वविद्यालयका निवृत्त प्राध्यापक खेमराजको आध्यात्मिक प्रवचन कला उत्कृष्ट रहेको देखिन्छ । संस्कृत, नेपाली, हिन्दी र अैग्रेजी भाषामा रचना गरिएका उनका कृतिहरूको सङ्ख्या ४३ रहेको पाइन्छ । २०७४ साल साउन १८ गते बुधबार राती करिब १० बजे उहाँको निधन भयो ।
प्रिया आनन्द
प्रिया आनन्द (जन्म १७ सेप्टेम्बर १९८६) एक भारतीय चलचित्र अभिनेत्री र मोडल हुन् जसले मुख्य रूपमा तमिल र तेलेगु भाषाको चलचित्रहरूमा अभिनय गर्ने गर्छिन् । अमेरिकामा पढाई पुरा गरेपछि उनी आफ्नो व्यबसायीक जीवन मोडेलिङमा स्थापित गर्न सुरू गरेकी थिइन् । उनले आफ्नो अभिनयको सुरूवात तमिल चलचित्र वामानन (२००९)बाट गरिन ।
पर्शुराम थापा
पर्शुराम थापा भादगाउँ (भक्तपुर) राज्यका सेनापति तथा मन्त्री थिए । उनी राजा रणजीत मल्लका निकट भारदार थिए । उनी कान्तिपुर राज्य का सेनापति काशीराम थापा का भाइ थिए जो पलाञ्चोकका बगाले थापाहरूका सरदार पनि थिए । काशीराम थापालाई राजा जयप्रकाश मल्लले छलपूर्वक मृत्युदण्ड दिए । त्यसपछि पर्शुराम ले कान्तिपुर राज्य को शत्रु भै कार्य गरे । कान्तिपुर प्रतिको वैमनस्यता देखेर राजा पृथ्वीनारायण शाह ले भारदार भड्काउने नीति लगाएँ र पर्शुराम लाई गोरखालीसँग मिल्न बोलाए । पर्शुराम ले भादगाउँ प्रतिको निष्ठा त्यागेनन् ।
स्मार्टवाच
स्मार्टवाच हत्केलामा बाध्ने यस्तो कम्प्युटराईज घडी हो जस्लेको घडी पला देखाउनुको साथ साथै पात्रो, खेल तथा अन्य मनोरञ्जनका सामग्रीहरू उपलब्ध गराउदछ । हालको स्मार्टवाचहरू स्मार्टफोनसँग आवध्द रहने गरी तयार गरिएको छ जसले गर्दा स्मार्टफोनमा रहेको सामग्रीहरू तथा महत्त्वपूर्ण कुराहरू स्मार्टवाचबाट नै नियन्त्रित गर्न सकिन्छ ।
केरी मुल्लिगन
केरी हेना मुल्लिगन  (जन्म: मे २८, १९८५) एक   ब्रिटिश चलचित्र  अभिनेत्री हुन्।
कुमार पन्त
कुमार पन्त गैर आवासीय नेपाली नेता तथा नेपाली मूलका जर्मनीका एक व्यवसायी हुन्, जो गैर आवासीय नेपाली सङ्घ को अन्तर्राष्ट्रिय समन्वय परिषद्का अध्यक्ष (कार्यकाल : सन् २०१९-२०२२) थिए।
जन्म र बाल्यकाल
गोरखा जिल्लाको फुजेलमा सन् १९७६ मा जन्मेका पन्तको विद्यालय शिक्षा आफ्नै गाउँ श्री भैरव आश्रम माध्यमिक विद्यालयमा पूरा भयो ।
व्यवसाय
उच्च शिक्षा अध्ययनका लागि ग्रीसको एथेन्स पुगेका उनी पढाइ खर्च जुटाउने सिलसिलामा होटेल क्षेत्रमा काम गर्दै सन् १९९९ मा जर्मनीको फ्र्याङ्कफर्ट पुगेका थिए। होटेल व्यवस्थापनको काम सिकेपछि आफैले जर्मनीमा होटल एभरेष्ट सुरु गरेका थिए।
नेपालमा जलविद्युत परियोजना, बैङ्क, विप्रेषण, रियल स्टेट र सिमेन्ट उद्योगमा पनि यीनको लगानी रहेको छ।
गैरआवासीय नेपाली अभियान
गैरआवासीय नेपाली अभियानको सुरुवाती चरणदेखि सक्रिय भएका पन्त सन् २००४ मा जर्मनीको हिस्सेन क्षेत्रका संयोजक भएका थिए। त्यसपछि अन्तर्राष्ट्रिय समन्वय परिषद (आईसीसी) सदस्य तथा युरोप क्षेत्रका संयोजक (सन् २००९-२०११), आईसीसी महासचिव (सन् २०१३–२०१५) र दुई कार्यकाल आईसीसी उपाध्यक्ष (२०१५-२०१९) को जिम्मेवारीमा रहेका थिए।
नेपालमा भूकम्प, बाढी, पहिरो, आँधीजस्ता प्राकृतिक विपत्तिका बेला राहत, उद्धार, पुनर्निर्माण लगायत परोपकारी कार्यको संयोजन गरेका उनले गैरआवासीय नेपालीहरूको रु. १० अर्बको सामूहिक लगानी कोष स्थापना गरी नेपालको पूर्वाधार क्षेत्रमा लगानी गर्ने अभियानको संयोजन गरिरहेका छन्।
प्रकाशित कृति
पन्तको एक पुस्तक स्वदेशको समृद्धिमा एनआरएन (सन् २०१९) प्रकाशित छ ।
एयरटेल बङ्गलादेश
यो बङ्गलादेशको सबैभन्दा ठूलो मित्र नेटवर्क हो जुन अगस्ट २०१८ का अनुसार यसका लगभग १३.४ मिलियन सक्रिय ग्राहकहरू रहेका छन् । कम्पनीले ५०० भन्दा बढि थानाहरूका जनसङ्ख्यालाई ४ जी नेटवर्कको साथ ९०% सम्मको व्यापक नेटवर्क कभरेज प्रदान गरेको छ । यसले हाल रोबिका नाममा सेवा दिइरहेको छ
विकासक्रम
संयुक्त अरब इमिरेट्सको एक प्रमुख टेलिकम, वारिद टेलीकमले, यस कम्पनीलाई भारतको भारती एयरटेल लिमिटेडमा ३०० मिलियन अमेरिकी डलरमा ७०% भाग बेच्दिएको थियो । भारतीय एयरटेलको प्रस्तावमा कम्पनीको नयाँ शेयरहरू सिर्जना गर्न वारीदमा ३०० मिलियन डलर लगानी गरेको थियो । बङ्गलादेश दूरसञ्चार विनियामक आयोगले ४ जनवरी २०१० मा यस सम्झौता स्वीकृत गर्यो । भारती एयरटेल लिमिटेड र यसको बोर्डको प्रबन्धन नियन्त्रणले २० डिसेम्बर २०१० देखि कम्पनीको सेवाहरूलाई आफ्नो एयरटेलमा पुनः सञ्चालन गरेको थियो ।
मार्च २०१३ मा, वारिद टेलिकमले बाँकी रहेको ३०% शेयरलाई भारती एयरटेलको सिंगापुर-आधारित भारती एयरटेल होल्डिङ्स पिटिइ लिमिटेडको ८५ करोड अमेरिकी डलरमा बेच्दिएको थियो ।
८ सेप्टेम्बर २०१३ मा, एयरटेल बङ्गलादेश ५ मेगाहर्ज ३ जी स्पेक्ट्रम प्राप्त गरेको थियो ।
जनवरी २०१६ मा एयरटेल बङ्गलादेश र रोबि ले आ-आफ्नो सेवालाई एउटैमा समायोजन गर्ने घोषण गरेका थिए र यो समायोजन पछि त्यसलाई रोबिको नाम दिने भनिएको थियो र जसले त्यसबेलाका छुट्टाछुट्टै प्रदायकका ३२ मिलियन प्रयोगकर्ताहरूलाई सेवा दिएको थियो । यो समायोजित रोबिलाई ६८.७% मलेसियाको इन्टरनेट कम्पनी आजीयाटा को स्वामित्वमा रहेको छ भने, भारतको भारती एयरटेलको २५% रहेकोे छ भने बाँकी ६.३% चाहि जापानको एनटिटि डोकोमोको स्वामित्व रहेको छ ।  नोभेम्बर २०१६ मा समायोजन सफल
यो समायोजन नोभेम्बर २०१६ मा पुर्ण भएको थियो र बङ्गलादेशमा दोस्रो सबैभन्दा ठूलो टेलिकम कम्पनी बन्न सफल भएको थियो ।
बाह्य कडीहरू
आधिकारिक वेबसाइट
वीरभद्र उपाध्याय
वीरभद्र सापकोटा जसलाई वीरभद्र उपाध्याय का रूपमा बढी चिनिन्छ, एक गोरखाली सैनिक अधिकारी थिए । उनी राजा पृथ्वीनारायण शाहका पालाका थिए । उनले अङ्ग्रेजका कप्तान किनलखविरूद्ध काजी वंशराज पाँडे र सरदार वंशु गुरूङसंगै सिन्धुलीमा युद्ध लडेका थिए । यस युद्ध मा कान्तिपुर को आह्वान मा आएका ईष्ट इन्डिया कम्पनी का अधिकारी कप्तान किनलख पराजित भए । ढुंग्रेवासमा वंशु गुरूङ र वीरभद्र उपाध्याय सेनाका नायक थिए ।
सुरुङ्गा नगरपालिका
सुरुङ्गा नगरपालिका नेपालको मधेश प्रदेश अन्तर्गत सप्तरी जिल्लामा रहेको एक नगरपालिका हो । नेपाल सरकारले वि. सं. २०७३ मा ७५३ स्थानीय तह लागू गर्दानयाँ नगरपालिका थप गर्दा सुरुङ्गालाई पनि नगरपालिका घोषित गरेको हो । यस नगरपालिका घोषित गर्दा सप्तरीका साविक पिप्रा, हर्दिया, दौलतपुर, मधुपट्टी, कुशाहा, हरिपुर, मलहनमा, टिकुलिया, पटेर्वा र मलहनिया गा.वि.स. गाविसलाई समेटेको छ । यस न.पा. क्षेत्र भित्र अवस्थित ऐतिहासिक सुरुङ्गा पहाडको नाममा यो नगरपालिकाको नामाकरण भएको छ |
यस नगरपालिकालाई ११ वडामा विभाजन गरिएको छ । यस नगरपालिकाको कूल जनसङ्ख्या ४४,२२१ रहेको छ । यसको क्षेत्रफल १०७.०३ वर्गकिलोमिटर रहेको छ । यस नगरपालिकाको केन्द्र दौलतपुरमा राखिएको छ ।
जनसङ्ख्या
नेपालको सन् २०११ को जनगणना अनुसार सुरुङ्गा नगरपालिकाको जनसङ्ख्या ४४,२२१ रहेको छ।
शिलु महादेव मन्दिर
शिलु महादेव मन्दिर बागमती प्रदेशको भक्तपुर दरबार क्षेत्रमा अवस्थित एक मल्लकालीन हिन्दू मन्दिर हो। यस मन्दिर गोसाइँकुण्डमा तीर्थयात्रीमा जान नसक्ने बच्चाहरू, बूढाबूढी र अशक्तहरूका लागि बनाइएको थियो। ७२ सालको महाभूकम्पपछि यो मन्दिरको पुनर्निर्माण भइरहेको छ।
नामहरू
शिलु महादेव मन्दिरलाई फरक–फरक नामले चिनिन्छ। नेपाली भाषामा यस मन्दिरलाई शिलु महादेव मन्दिर भनेर चिनिन्छ जुन चाहिँ गोसाइँकुण्डको नेवारी नामबाट आएको हो। अर्को नाम फसी देग मन्दिर वा सरल रूपमा "फसी देग" अथवा "फसी:देग" (फर्सी मन्दिर; किनभने यो मन्दिर फर्सी जस्तो देखिन्थ्यो) पनि व्यापक रूपमा प्रयोग गरिन्छ। अर्को नाम नीलकण्ठेश्वर महादेव मन्दिर पनि हो।
इतिहास
शिलु महादेव मन्दिर भक्तपुरका राजा जगतप्रकाश मल्लको पालामा वि.सं १७०७ सालमा निर्माण भएको थियो भनिन्छ र केही विवरणका अनुसार यो मन्दिर जितामित्र मल्लको शासनकालमा बनेको भनिन्छ। गोसाइँकुण्डमा तीर्थयात्रीमा जान नसक्ने बच्चाहरू, बूढाबूढी र अशक्तहरूका लागि यो मन्दिर बनाइएको थियो। यो मन्दिर सुरुमा शिखर शैलीमा बनेको थियो। विसं १९१० सालमा बेलायती चित्रकार हेनरी एम्ब्रोस ओल्डफिल्डले लेखेका थिएकी शिलु महादेव नेपालकै सबैभन्दा ठूलो ग्रन्थकुट वा शिखर शैलीको मन्दिर हो भनेर। शिलु महादेव मन्दिरको चारै दिशामा उडान सिंहहरू स्थापित छन् जुन चाहिँ भक्तपुरको नृत्यवत्सला मन्दिर र ललितपुरको कृष्ण मन्दिरमा पनि देख्न सकिन्छ।
भगीरथ पन्थ
भगीरथ पन्थ गोरखाका प्रथम शाहवंशी राजा द्रव्य शाहका सेनापति हुन् । उनले गणेश पाँडे, नारायण अर्ज्याल, सर्वेश्वर खनाल, केशव बोहोरा, मूर्ति खवास, गङ्गाराम राना, आदि सँग सहकार्य गरेर राजा द्रव्य शाहलाई सत्तामा बसाए ।
पं.जगन्नाथ गुरागाईँ
परिचय
पण्डित जगन्नाथ गुरागाईँ (१९५९-२०२२) सर्वसाधारण पाठकका लागि लोकप्रिय कवि हुन् । नेपाली भाषा र साहित्यमा रुचि राख्ने साक्षर र निरक्षर दुवै प्रकारका नेपाली उनका कविता गाएने गर्छन् । अघिअघि विवाह र जाग्राममा उनको गुणरत्नमाला गाउँदा सुन्नेहरूको भिड लाग्ने गर्थ्यो । अझै पनि गाउँघरमा उनका कविता त्यत्तिकै लोकप्रिय देखिन्छन् । उनी नैतिक शिक्षा प्रदान गर्ने समाजसेवी कविका रूपमा परिचित छन् ।
प्रकाशित पुस्तकहरू
उपर्युक्त कृतिहरूमा गुणरत्नमा सर्वाधिक लोकप्रिय कविता हो । कवि भानुभक्त आचार्यको रामायण जनमानसमा जसरी भिज्यो त्यसरी नै यो पनि त्यसताका खधिकतम रूपमा गाइएको देखिन्छ ।
सन् २०१४ पेशावर विद्यालय हत्याकाण्ड
सन् २०१४ डिसेम्बर १६ तारिखका दिन तेह्रिक-इ-तालिबान पाकिस्तान(टिटिपी)का सात जना सदस्यले पाकिस्तानको पिशावरमा रहेको सैनिक सार्वजनिक विद्यालयमा आतङ्ककारी आक्रमण गरे। उनीहरू हतियारसहित विद्यालयमा प्रवेश गरी विद्यालयका कर्मचारी तथा विद्यार्थीहरूमाथि गोली प्रहार गरे। उनीहरू हतियारसहित विद्यालयमा प्रवेश गरी विद्यालयका कर्मचारी तथा विद्यार्थीहरूमाथि गोली प्रहार गरे। यस घटनामा परी आठदेखि अठार वर्षका १३२ बालबालिकासहित १४५ को मृत्यु भयो। घटनाको लगत्तै पाकिस्तानी सेनाको विशेष सेवा समूह (एसएसजी)ले उद्दार कारबाही सञ्चालन गर्‌यो। कारबाहीमा उक्त समूहले घटनामा संलग्न सातै जना आतङ्ककारीलाई मारेर ९६० जनाको उद्दार गर्‌यो।  पाकिस्तानी सेनाका प्रमुख प्रवक्ता मेजर जनरल असिम बाज्वाले एक पत्रकार सम्मेलनमा दिएको जानकारी अनुसार यस घटनामा १३० जना घाइते भए।
यो घटना पाकिस्तानको इतिहासमा सन् २००७ मा भएको कराची बम आक्रमणपछिको सबैभन्दा खतरनाक आतङ्ककारी आक्रमण हो। विभिन्न समाचार संस्था तथा विश्लेषकहरूका अनुसार यो आक्रमणको प्रकृति तथा तयारी सन् २००४ मा रुसको उत्तरी ओसेटिया-अलानिया क्षेत्रमा भएको बेस्लान विद्यालय बन्धक समस्या जस्तै थियो।
घटनाको पृष्ठभूमि
सन् २०१४ को जुन महिनादेखि पाकिस्तानको सशस्त्रबलले विभिन्न हिंसात्मक घटनाले व्याप्त उत्तरी वजिरिस्तान क्षेत्रमा आतङ्ककारी गतिविधिविरुद्द संयुक्त सैन्य कारबाही सञ्चालन गरेको छ। जुन ८ मा कराचीको जिन्ना अन्तर्राष्ट्रिय विमानस्थलमा भएको आतङ्ककारी आक्रमणपश्चात सञ्चालन गरिएको उक्त सैन्य कारबाहीलाई जर्ब-ए-अज्ब नाम दिइएको छ। विमानस्थलमा भएको आतङ्ककारी जिम्मेवारी टिटिपीले लिएको थियो। यो उत्तर-पश्चिमी पाकिस्तानमा चलिरहेको युद्ध मध्येको एक हो। यस युद्धमा हालसम्म लगभग १२०० आतङ्ककारीहरू मारिइसकेका छन् भने उत्तरी वजिरिस्तानको ९०% भूभाग आतङ्ककारी मुक्त बनाइएको छ।
आक्रमण
बिहान करिब १० बजे पाकिस्तानी अर्धसैनिक बल फ्रनटियर कर्प्सको पोशाक लगाएका ६ बन्दुकधारी विद्यालय हातामा प्रवेश गरेपछि आक्रमण सुरु भयो। उनीहरू पछाडिपट्टिको पर्खाल नाघेर विद्यालय हातामा प्रवेश गरे। सैन्य सार्वजनिक विद्यालय तथा कलेज प्रणाली अन्तर्गत पाकिस्तानमा सञ्चालनमा रहेका १४६ विद्यालय मध्येको एक यो विद्यालय पिशावरको वार्साक रोडमा अवस्थित छ। विद्यालय प्रवेश गर्नुभन्दा पहिला बन्दुकधारीहरूले आफू आएको सुजुकी बोलान एसटी ४१ भ्यानमा आगो लगाए। स्वचालित हतियारसहित विद्यालय प्रवेश गरेका उनीहरू सिधै विद्यालय भवनको मध्यभागमा रहेको वाचनालयमा पुगे। त्यहा पुग्नासाथ विद्यालयको विशेष समारोहका लागि भेला भएका विद्यार्थीहरूमाथि अन्धाधुन्ध गोली प्रहार गरे। पाकिस्तानी सेनाको सार्वजनिक सम्बन्ध विभाग अन्तर्गतको आन्तरिक सेवा सार्वजनिक सम्बन्ध महानिर्देशक असिम बाज्वाका अनुसार आतङ्ककारीहरू विद्यार्थीलाई बन्धक बनाउन नभई सकेजति धेरै विद्यार्थीको हत्या गर्ने उद्देश्यले विद्यालय प्रवेश गरेका थिए। आतङ्ककारीहरूले अन्धाधुन्ध गोली प्रहार गर्न थालेपछि विद्यार्थीहरू वाचनालयको अर्कोतर्फ रहेका दुई ढोकातिर भागे तर उनीहरू मध्ये धेरैलाई बगैँचामा गोली हानेर ढालियो।
प्रारम्भिक रिपोर्टहरूले विद्यार्थीहरूलाई प्रधानाध्यापक ताहिरा काजीसहित अन्य शिक्षकहरूलाई जिउँदै जलाईएको दृष्य हेर्न बाध्य पारिएको खुलासा गरेका छन्। आतङ्ककारीहरूले विद्यालय प्रवेश गरेको १५ मिनेट भित्र पाकिस्तानी सेनाको एसएसजीको ठूलो फौज घटनास्थल पुग्यो। उनीहरू भारी हतियारले भरिएका बख्तरबन्ध गाडी र ट्रकसहित दुईतिरबाट विद्यालय परिशरमा प्रवेश गरेका हुन्।
एसएसजी घटनास्थल पुग्नासाथ उनीहरूलाई रोक्न तथा बाँँकी विद्यार्थी तथा विद्यालयका कर्मचारीहरू मार्न खोज्ने आतङ्ककारीहरूसँग भिड्न थाले। त्यसपछि बन्दुकधारीहरू विद्यालयको प्रशासकीय ब्लकतर्फ लागे र त्यहाँ केही विद्यार्थी तथा विद्यालयका कर्मचारीहरूलाई बन्धक बनाए। उनीहरू मध्ये एकलाई सुरक्षाकर्मीले वाचनालयमा नै मारे भने बाँँकी ६ जना विद्यालयको प्रशासकीय ब्लकतिर भाग्न सफल भए। आपतकालिन आकस्मिक समूह तथा सेनाको मेडिकल टिम सेनाको बख्तरबन्ध गाडीसहित घटनास्थल पुग्यो। सैनिक प्रहरी तथा खैबर प्रान्तको प्रान्तीय जनपद प्रहरीले उक्त क्षेत्रबाट आतङ्ककारीहरू उम्कन नसकुन भनेर नाकाबन्दी गरे।
यसैबीच एसएसजी कमान्डो घटनास्थल पुग्यो र प्रशासकीय ब्लकलाई घेराबन्दी गर्‌यो। सेनाको सम्पूर्ण कारबाही प्रशासकीय ब्लकलाई आफ्नो नियन्त्रणमा लिएर बन्दुकधारीहरूले बन्धक बनाएकाहरूको मुक्तिमा केन्द्रित थियो। निशानेवाजहरूको विशेष समूह र उनीहरूका स्पटरले आतङ्ककारीहरूलाई आफ्नो निशानामा पारे। बाँँकी ६ आतङ्ककारीहरू मध्ये तीन आतङ्ककारीहरूलाई उनीहरूले झ्याल तथा वातानुकुलनका लागि बनाइएका प्वालबाट निशाना लगाएर मारे। अन्य तीनलाई हुलका हुल छिरेका कमान्डोले मारे र बन्धक बनाइएकाहरूको उद्दार गरे। यो लडाईँमा दुई अफिसरसहित सात जना घाइते भए। आतङ्ककारीहरूलाई मारिसकेपछि उनीहरूले विद्यालय परिशर तथा आतङ्ककारीहरूले आफ्नो शरीरमा राखेका विष्फोटक पदार्थहरूको खोज तथा सफाइ अभियान सुरु गरियो। यो आक्रमणका बेला आतङ्ककारीहरू यस आक्रमणका सञ्चालकहरूसँग सञ्चार सम्पर्कमा थिए। तर एसएसजी घटनास्थलमा पुगेपछि सुरक्षाकर्मीहरूले आतङ्ककारीहरूको सञ्चार सम्पर्क बीच्छेद गराए। बाज्वाले भने "तिनीहरू को हुन् र कोसँग सञ्चार सम्पर्कमा थिए भन्ने हामीलाई थाह छ तर अहिले कारबाही चलिरहेकोले सम्पूर्ण विवरण खुलाउन मिल्दैन। उनीहरूलाई विद्यालय परिशरको हरेक स्थानको ज्ञान थियो। सम्भवत आक्रमण पहिला उनीहरूले यसको रेकी गरेका थिए। यो पनि हुनसक्छ कि भित्रको कसैले उनीहरूलाई जानकारी दियो।"
आक्रमणको उद्देश्य
पाकिस्तानी तालिबानले पिशावरको विद्यालय हत्याकाण्डमा कालो सूचीमा परेका सैन्य अधिकारीका छोराहरूलाई निशाना बनाइएको बताएको छ। "महत्त्वपूर्ण सैन्य अधिकारीहरूका ५० जना छोरा पहिचान गरेर मारिएको हो," तेह्रिक-इ-तालिबानले जारी गरेको इमेल वक्तव्यमा भनिएको छ- आक्रमण वाचनालयमा प्राथमिक उपचारको जानकारी लिइरहेका माध्यमिक तथा उच्चमाध्यमिक तहका विद्यार्थीहरूप्रति लक्षित थियो। यो आक्रमण अफगानिस्तानबाट टिटिपीका नेताहरूले संयोजन गरेका थिए। यस आक्रमणको प्रमुख लक्ष्य विद्यार्थीहरूलाई बन्धक बनाएर आफ्ना माग पूरा गर्न दबाब दिनु थियो। टिटिपीका लडाकुहरूले भारी मात्रामा हतियारहरू तथा प्रशस्त मात्रामा खानेकुराहरू बोकेर आएका थिए। उनीहरू यस बन्धक प्रकरणलाई लम्ब्याउने कोशिस गरिरहेका थिए।
हताहती
आक्रमणका बेला विद्यालय परिशरमा लगभग १,०९९ विद्यार्थी तथा विद्यालयका कर्मचारीहरू उपस्थित थिए। ती मध्ये करीब ९६० जनालाई सुरक्षाकर्मीले घटनास्थलबाट उद्दार गरे। यद्यपी ती मध्ये १२१ जना घाइते भएका थिए। यस घटनामा १३२ जना विद्यार्थी, दश जना विद्यालयका कर्मचारीहरू तथा तीन सुरक्षाकर्मी मारिए। रिपोर्टहरूका अनुसार प्राय विद्यार्थीहरूको टाउकोमा गोली हानिएको थियो। खैबर पख्तुनख्वाको प्रान्तीय सरकारले यस आतङ्ककारी आक्रमणमा परी मारिनेका परिवारलाई ५,००,००० पाकिस्तानी रुपी ( करीब ५००० अमेरिकी डलर) तथा गम्भीर रूपमा घाइते भएकाहरूलाई २,००,००० पाकिस्तानी रुपी ( करीब २००० अमेरिकी डलर) क्षतिपूर्ति दिने निर्णय गर्‌यो।
जिम्मेवारी
तेह्रिक-इ-तालिबान पाकिस्तान (टिटिपी)ले यस आक्रमणको जिम्मेवारी लिँदै यसलाई पाकिस्तानी सेनाले आफ्नाविरुद्ध उत्तरी वजिरिस्तान क्षेत्रमा सन् २०१४ को हिउँददेखि सञ्चालन गरेको कारबाही जर्ब-ए-अज्बको बदला लिन गरिएको दाबी गरेको छ। यो आक्रमण मलाला युसफजईलाई प्रदान गरिएको नोबल शान्ति पुरस्कारको बदला लिन गरिएको विश्वास गरिन्छ।
टिटिपीका प्रवक्ता मुहम्मद ओमार खोरासनीले भने- "हामीले त्यो विद्यालयलाई निशानामा पार्यौँ किनकी सेनाले हाम्रा परिवारलाई निशाना बनाउँछ। हामी चाहन्छौँ उनीहरूले पनि हाम्रो जस्तो पीडा महशुस गरुन्।"" "हाम्रा छ जना योद्धाहरू सफलतापूर्वक सैनिक विद्यालयमा प्रवेश गरेका छन् र हामी बाहिरबाट उनीहरूलाई निर्देशन दिइरहेका छौँ।" खोरासनीले फोनमा कुरा गर्दै भने। उनले भने-"हाम्रा आत्मघाती बमसहितका लडाकु विद्यालयमा सफलतापूर्वक प्रवेश गरे। उनीहरूलाई बालबालिकाहरूलाई क्षति नपुर्‌याउन तथा सेनामाथि निशाना लगाउन निर्देशन दिइएको छ। यो आक्रमण सेनाले उत्तरी बजिरस्तानमा गरेको कारबाहीको बदला लिन गरिएको हो।"
पाकिस्तानी सङ्घीय अनुसन्धान संस्था एफआइएका अनुसार यो समूहलाई अबु सामिल नाम गरेको आतङ्ककारीले नेतृत्व गरेको थियो र सामिल आफैँले यो आक्रमणको योजना बनाएको थियो। उसलाई यस योनामा तीन अरबी र दुई अफगानले साथ दिए। ती दुई अफगानहरू पस्तो भाषा बोल्थे र उनीहरू पूर्वी अफगानिस्तानका वासिन्दा थिए। सन् २०१४ डिसेम्बर १८ मा टिटिपीले आफ्नो वेबसाइटमा सार्वजनिक गरेको एक भिडियोमा उमर मन्सुरलाई पिशावर विद्यालय आक्रमणको प्रमुख योजनाकारको रूपमा देखाइएको छ।
आतङ्ककारीहरूको राष्ट्रियता
पाकिस्तानी अनुसन्धान संस्थाहरूले आतङ्ककारीहरूको राष्ट्रियता पत्ता लगाउन विभिन्न रूपमा छानविन गरे। यसपश्चात एफआइएले घटनामा सम्लग्न सबै आतङ्ककारीहरू विदेशी भएको निष्कर्ष निकालेको छ। सार्वजनिक गरिएका छ आतङ्ककारीहरूका नाम तथा अन्य विवरण यसप्रकार छन्:
प्रतिक्रियाहरू
यो आक्रमण लगत्तै पाकिस्तानभरबाट विभन्न प्रतिक्रियाको ओइरो लाग्यो। सर्वसाधारण, सरकार, राजनीतिक तथा धार्मिक नेता, पत्रकार र समाजशास्त्री सबैले यो आक्रमणको घोर निन्दा गरे। पाकिस्तानी सञ्चार माध्यमहरूले घटनाप्रति कडा प्रतिक्रिया दिए। प्रमुख पत्रपत्रिका तथा समाचारप्रधान टेलिभिजन च्यानलहरूले विशेष गरी टिटिपी जस्ता लडाकु समूहका विरूद्ध नयाँ ढङ्गले कडा कदम चाल्न आह्वान गरे। घटना पश्चात पाकिस्तानबाट मात्र नभएर संसारका विभिन्न स्थानबाट प्रतिक्रियाहरू आए। विभिन्न देशका सरकार तथा अन्तर्राष्ट्रिय संघसंस्थाहरूले घटनाको कडा आलोचना गर्दै मृतकका आफन्तप्रति समवेदना प्रकट गरे। विश्वभरका महत्त्वपूर्ण व्यक्तित्वहरूले पनि आक्रमणको घोर निन्दा गरे।
विश्वभरका कलाकारहरूले पनि आक्रमणप्रति धारणा व्यक्त गर्दै यस्तो भयंकर करतुतले आफूहरूलाई मर्माहत बनाएको प्रतिक्रिया दिए। पाकिस्तानी कलाकार तथा गायक सेहजाद रोयले पिशावर आक्रमण पीडितहरूको लागि एउटा नयाँ गीत गाए। उक्त गीत अहिले पाकिस्तानको राष्ट्रिय टेलिभिजन च्यानल पिटिभीको आधिकारिक गीत हो।
पाकिस्तानका प्रमुख राजनीतिक दलका नेताहरूले पनि निर्दोस बालकहरूमाथि गरिएको आक्रमणको घोर भर्त्सना गर्दै विज्ञप्ती जारी गरे। उनीहरूले लडाकुहरूप्रति कडा कदम चाल्न आह्वान गरे।
घटना पश्चात
धेरै अन्तर्राष्ट्रिय सञ्चारमाध्यमहरूले यस आक्रमणलाई पाकिस्तानको सेप्टेम्बर ११ को संज्ञा दिए। आक्रमणको खबर फैलनासाथ सर्वसाधारणमा टिटिपीप्रति घृणा जागेर आयो। पाकिस्तानी सरकार तथा सैन्य बलले घटनाप्रति तुरुन्तै प्रतिक्रिया जनाए।
इरानी मूलका अमेरिकी विद्वान वाली नासर यो आक्रमणबाट तालिबानहरूले आफूहरूमाथि भएको सैन्य कारबाहीको समाधान खोजेका हुन् भन्ने धारणा राख्छन्। उनका अनुसार तालिबानहरू आफूहरूमाथिको सैन्य कारबाहीले ठूलो नरसंहार निम्ताउन सक्छ भन्ने देखाएर सर्वसाधारणको दबाबमा सेनालाई कारबाही फिर्तालिन लगाउने दाउमा थिए तर परिस्थिति उनीहरूले सोचेकोभन्दा उल्टो भयो।
आक्रमणपछिको दोस्रो दिन प्रधानमन्त्री नवाज सरिफले आतङ्कवाद सम्बन्धित सजायहरू कडा बनाए। यसपछि पूर्व राष्ट्रपति जनरल परवेज मुसर्रफको हत्या प्रयासको अभियोगमा पक्राउ परेका मोहम्मद अक्विल र अर्सद मह्मुदलाई डिसेम्बर १९ मा मृत्युदण्ड दिइयो।
सन् २०१४ डिसेम्बर ३० मा पाकिस्तानी ब्याट्सम्यान युनिस खानले उक्त विद्यालयको भ्रमण गरे। पाकिस्तान राष्ट्रिय क्रिकेट टिमले घटनाको भोलिपल्ट न्युजिल्यान्ड राष्ट्रिय क्रिकेट टिमविरुद्ध टेस्ट म्याच खेलेको थियो। युनिस खानले न्युजिल्यान्ड क्रिकेट टिमले पठाएको चेक तथा क्रिकेट खेल सामग्री हस्तान्तरण गरे।
आतङ्ककारीहरूको मृत्युदण्डसम्बन्धि कानुनमा संशोधन
सन् २०१४ डिसेम्बर १७ मा प्रधानमन्त्री नवाज सरिफले मृत्युदण्डको सजाय सुनाइएका आतङ्ककारीहरूको मृत्युदण्डअघिको स्थगन समय हटाउने कानुन पारित गरे। प्रधानमन्त्रीको सचिवालय स्रोतले बतायो- "प्रधानमन्त्रीले आतङ्कवादसम्बन्धित अपराधमा मृत्युदण्डको सजाय सुनाइएकाहरूको मृत्युदण्डअघिको स्थगन समय हटाउने कानुन पारित गरेका छन्।"
पाकिस्तानमा सन् २००८ देखि मृत्युदण्डको सजाय सुनाइएका अपराधीहरू मृत्युदण्डअघि स्थगन समयको व्यवस्था थियो। हालसम्म पाकिस्तानमा लगभग ८०० जना अपराधीहरू आतङ्कवादसम्बन्धित अपराधमा मृत्युदण्डको सजाय पाएर पालो कुरेर बसिरहेका छन्। पाकिस्तानमा आतङ्कवादीहरूलाई न्यायको कठघरामा उभ्याइन्न भन्ने धारणा सर्वत्र फैलिएपछि यो कदम चालिएको हो। आतङ्कवादीहरूसँग डराएर धेरै मुद्दाहरू साक्षीहरू बाहिर आउन मान्दैनन् भने न्याधीशहरूसमेत मृत्युदण्डको फैसला सुनाउन सक्दैनन्। अझ आतङ्ककारीहरूलाई मृत्युदण्डको फैसला सुनाएर जेल पठाइयो भने पनि कमजोर प्रहरी प्रशासनका कारण अपराधीहरू जेल तोडेर फरार हुने गर्दछन्। पाकिस्तानको बान्नु तथा डेरा इस्माइल खान कारागारबाट धेरै कुख्यात आतङ्ककारीहरू फरार भए।
हवाइ तथा युएभी(ड्रोन) हमला
आक्रमणको लगत्तै आतङ्ककारीहरूमाथि संयुक्त रूपमा मानवरहित हवाइ विमान तथा अन्य हवाइ हमलालाई तिब्र पारियो। पाकिस्तानी वायुसेना (पिएएफ)ले टिटिपीका प्रमुख मुल्लाह फज्लुल्लाहको व्यापक खोजी गर्यो। उनी नोभेम्बर २५ मा भएको ड्रोन आक्रमणबाट बल्लतल्ल बाँच्न सफल भए। डिसेम्बर १७ मा पाकिस्तानी वायुसेनाका एफ-सिक्स्टिन तथा जेएफ-सेभेन्टिन विमानहरूले पाकिस्तान तथा अफगानिस्तानको सीमा नजिकै रहेको तिराह उपत्यकामा लुकेर बसेका ५७ आतङ्ककारीहरूमाथि बमवर्षा गरे। त्यस्तै डाइनामिक टार्गेटिङ(गतिशील लक्ष्यभेदन) प्रयोग गरेर थप २० स्थानमा बमवर्षा गरी हवाइ हमला गरियो। डिसेम्बर १६ मा अमेरिकाको सिआइएले पूर्वी अफगानिस्तानमा गरेको ड्रोन हमलामा चार टिटिपीका सदस्यहरू मारिए।
त्यस्तै डिसेम्बर २० मा उत्तरी वजिरिस्तानमा आतङ्ककारीप्रति लक्षित गरेर गरिएको अर्को ड्रोन हमलामा परी ५ जनाको ज्यान गयो। अधिकारीहरूले मृतकको संख्या अझै बढी हुनसक्ने बताएका थिए। यसैबीच खैबर प्रान्तमा करीब २१ टिटिपी कार्यकर्ताहरू सीमा पार गरी अफगानिस्तान प्रवेश गर्ने क्रममा पिएएफको हमलामा मारिए। डिसेम्बर २० मा पाकिस्तानी वायुसेनाको हवाइ आक्रमणमा परी फज्लुल्लाहको मृत्यु भएको अपुष्ट समाचार बाहिर आयो।  तर यस समाचारप्रति पाकिस्तानको वायुसेना तथा रक्षा मन्त्रालयले कुनै टिप्पणी गरेको छैन भने पाकिस्तानी सेनाको सार्वजनिक सम्बन्ध विभागले पनि कुनै प्रतिकृया दिएको छैन।
टिटिपी कार्यकर्ता लक्षित आक्रमणहरू
समाचारप्रधान टेलिभिजनहरूमा व्यापकरूपमा सुरक्षा बल तथा प्रहरीले टिटिपी कार्यकर्ताहरूलाई खोजतलास गरी निशाना बनाएका समाचारहरू प्रसारण भयो। आक्रमणपश्चात पाकिस्तानी अपराध अनुसन्धान संस्थाले चारजना टिटिपी कार्यकर्तालाई पछ्याउँदै उनीहरू अफगानिस्तान प्रवेश गर्नुभन्दा पहिला क्वेतामा पक्राउ गर्न सफल भयो। कराचीको मुसर्रफ कोलोनीमा कराची मेट्रो प्रहरी तथा सिआइडीसँगको भिडन्तमा टिटिपीको नेता अबिद मुचर तथा उनका तीन सहयोगीहरू मारिए। त्यस्तै कराचीमै भएको अर्को कारबाहीमा तिब्र गतिमा पछ्याउँदै सिआइडीले हक्स बे बिचमा अलकायदा दक्षिण एसिया च्याप्टरका पाँच सदस्यहरूलाई आफ्नो कब्जामा लियो।  ती पाँच जना सेप्टेम्बरमा कराचीमा रहेको पाकिस्तानी जलसेनाको बिसौनीमा आक्रमणको योजना बनाउन सम्लग्न भएको आशंका गरिन्छ। डिसेम्बर २० मा पाकिस्तान रेन्जर्सका जवानहरूको टोलीले मनघोपिर क्षेत्रमा रहेको एउटा घरमा छापा मारेर लुकेर बसेका ५ टिटिपी कार्यकर्ताहरूको हत्या गर्यो। त्यही दिन दिउँसो पिशावरबाट करिब ३० किलोमिटर दूरीमा रहेको साबकदर सहरमा खैबर प्रान्तीय प्रहरी र एफ्आइएका विशेष जवानले एउटा घरमा छापा मारे। त्यस घरमा भएको भिडन्तमा सुरक्षा बल तथा प्रहरीको संयुक्त टोलीले ६ जना टिटिपी कार्यकर्ताहरूलाई गोलीप्रहार गरी मार्यो। स्रोतका अनुसार मारिनेमा विद्यालय आक्रमणमा सहयोग गर्ने एक कमान्डर तथा दुई माथिल्लो स्तरका नेता थिए।
अफगानिस्तान तथा आइएसएएफसँगको सञ्चार
डिसेम्बर १७ मा पाकिस्तानी सेनाका प्रमुख जनरल रहिल सरिफ र आन्तरिक सेवा अनुसन्धान संस्थाका प्रमुख लेफ्टिनेन्ट जनरल रिज्वान अख्तर अफगानिस्तानका राष्ट्रपति अस्रफ घानी तथा अफगानिस्तानका लागि अमेरिकी तथा नाटो सेनाका प्रमुख जनरल जोन एफ क्याम्बेललाई भेट्न काबुल पुगे। पाकिस्तानी समाचार स्रोतहरूका अनुसार जनरल रहिलले अफगान सरकारसँग टिटिपीका नेताहरू पाकिस्तानलाई सुपुर्दगी गर्न र तालिबानका कार्यकर्ताहरू लुकेर बसेका अफगानिस्तानको सीमाभित्रका स्थानहरूमा कारबाही चलाउन माग गरे। त्यस्तै अफगान अधिकारीहरूसँगको भेटघाटमा रहिलले अफगानी सेनाका प्रमुख लेफ्टिनेन्ट जनरल सेर मोहम्मद करिमीलाई अफगानिस्तानमा रहेका टिटिपी कार्यकर्ताहरूका आरक्षणहरूमा निर्णायक कारबाही गर्न दबाब दिए। उनले अफगानिस्तानले कडा कारबाही गर्न नसके पाकिस्तान चुपलागेर नबस्ने चेतावनीसमेत दिए।" एक अपराध अनुसन्धान अधिकारीले अफगानिस्तानका राष्ट्रपतिलाई पनि यदि अफगानिस्तानी सरकारले यसपटक पनि कडा कदम चाल्न सकेन भने पाकिस्तान सैन्य हस्तक्षेप लगायत हरेक विकल्प रोज्न तयार रहेको सन्देश दिइएको पुष्टि गरे।" अफगानिस्तानका राष्ट्रपति अस्रफ घानीसँगको भेटवार्तामा जनरल रहिलले भने "पाकिस्तानी सेना अफगानिस्तानका कुनार तथा नुरिस्तानमा रहेका आरक्षणहरूबाट तत्काल टिटिपी कार्यकर्ताहरू निर्मूल पार्न सक्षम भए पनि अफगानिस्तानको आफ्नो भूमिमाथिको अधिकार तथा सार्वभौमिकतामाथि हस्तक्षेप नहोस् भनेर हामीले कुनै कदम चालेनौं।" राष्ट्रपति अस्रफ घानीले जनरल रहिललाई आफ्नो सरकारले आतङ्ककारीहरूलाई जरैसम्म नष्ट गर्न आवस्यक कदम चाल्ने विस्वास दिलाए। अफगान नेतृत्वसँगको भेटमा तालिबानका विरुद्ध संयुक्त कारबाहीका बारेमा पनि छलफल भयो। पाकिस्तानको राष्ट्रिय सञ्चारमा प्रकाशित रिपोर्टका अनुसार प्रधानमन्त्री नवाज सरिफले एक वक्तव्य जारी गर्दै अफगानिस्तानका राष्ट्रपतिलाई तत्काल कारबाहीमा उत्रन आग्रह गरेको तथा काबुलमा "तालिबानलाई सखाप पार नत्र हामी गर्छौं" भन्ने सन्देश पठाइएको उल्लेख गरियो।
घटना लगत्तै पाकिस्तानी सेनाले व्यापक खोजतलास कारबाहीहरू सञ्चालन गर्यो। डिसेम्बर १८ को राति सेनाले खैबर भञ्ज्याङ तथा तिराह उपत्यकाबाट अफगानिस्तानतिर भाग्दै गरेका आतङ्ककारीहरूमाथि आक्रमण गर्यो। सञ्चार माध्यमहरूका अनुसार केही आतङ्ककारीहरू भिडन्तबाट उम्कन सफल भए। उनीहरूले छाडेर भागेका मारिएका साथीहरूका लासका तस्वीरहरू सामाजिक सञ्जालहरूमा धेरै सेयर गरियो। त्यही रात खैबर इलाकामै पाकिस्तानी वायुसेनाको लडाकु विमानले अफगानिस्तानतिर भाग्दै गरेका टिटिपीका उच्चस्तरका नेता र १७ अन्य कार्यकर्ताको हत्या गर्यो।
नेपालका राजा
नेपालका राजा (परम्परागत रूपमा श्री ५ महाराजधिराजको रूपमा परिचित) वि.सं १९२५ देखि २०६५ सम्म नेपाल अधिराज्यको राष्ट्रप्रमुख थिए। नेपालका राजाले शाह वंशका प्रमुख समेत थिए भने नेपालको पहिलो संविधानसभाले २०६५ जेठ १५ गतेका दिन २४० वर्षे लामो राजतन्त्रको अन्त्य गरेको थियो। महेन्द्रले वि.सं २०१९ सालमा रजौटा उन्मुलन गर्दै सल्यान, बझाङ, जाजरकोट र मुस्ताङमा मानार्थ राजा कायम गरेका थिए। नेपालको जनआन्दोलन २०६३ पश्चात् यी चारै मानार्थ राजाहरूको पदवी स्वत अन्त्य भएको थियो।
इतिहास
नेपाल अधिराज्य श्री ५ बडामहराजधिराज पृथ्वीनारायण शाहले १८२५ असोज १३ मा स्थापित गरेका थिए। गोरखा राज्यका राजा पृथ्वीनारायण शाहले, नेपालको एकीकरणको क्रममा काठमाडौँ, पाटन, र भक्तपुरमा विजयी हासिल गर्दै उक्त राज्यहरूलाई आफ्नो राज्यमा गाभेका थिए। नेपाल अधिराज्य विधिवत एक निरपेक्ष राजतन्त्रात्मक राज्य थियो। तथापि, १९०३ देखि सम्म सात सालको क्रान्ति, सम्म देश जहानीया राणा शासनको नियन्त्रणमा रहेको थियो। ४६ सालको जनआन्दोलन पछि देशमा नयाँ संविधान लागू गरिएको थियो र देश संवैधानिक राजतन्त्रात्मक राष्ट्रमा परिणत भएको थियो।
२०५२ फागुन १ मा नेपाली कम्युनिष्ट पार्टी (माओवादी) द्वारा नेपाली गृहयुद्धको सुरुवात भएको थियो जसक‍ो उद्देश भनेको राज्यलाई परास्त गर्ने र "जनगणतन्त्र"को स्थापना गर्नु थियो। २०६१ माघ १९ मा गृहयुद्धमा सुरक्षाको स्थिति बिग्रिएपछि राजा ज्ञानेन्द्रले आपतकालिन अवस्थाको घोषणा गरेका थिए जस पश्चात् राजाले संविधानलाई स्थगित गर्दै देशमाथि प्रत्यक्ष नियन्त्रण लिन थालेका थिए। २०६३ वैशाख ११ मा, नेपालको जनआन्दोलन २०६३ पश्चात्, राजा पूर्ण शक्ति त्याग गर्न र विघटित प्रतिनिधि सभा पुनःस्थापित गर्न सहमत भएका थिए।२०६३ मङ्सिर ५ मा, विस्तृत शान्ति सम्झौतामा हस्ताक्षर गरिएसँगै जनयुद्ध समाप्त भएको थियो। २०६३ माघ १ मा, राजालाई नवगठित अन्तरिम विधायिकाले आफ्नो कर्तव्य प्रयोग गर्नबाट निलम्बित गरेको थियो। अन्ततः २०६५ जेठ १५ राजालाई पहिलो संविधानसभाले औपचारिक रूपमा खारेज गरेको थियो र सङ्घीय लोकतान्त्रिक गणतन्त्र नेपालको घोषणा भएको थियो।
दरबार हत्याकाण्ड
२०५८ जेठ १९ मा, राजा वीरेन्द्रको वंश नाश हुने गरि शाही परिवारमा एक हत्याकाण्ड घटेको थियो। यस घटनामा युवराज दीपेन्द्रको हात रहेको बताइन्छ। यस हत्याकाण्डलाई नेपालको एक विवादास्पद हत्याकाण्डको रूपमा लिइन्छ। दीपेन्द्रले परिवारका सदस्यहरूलाई गोली प्रहार गरि हत्या गरेको र पछि आफैँलाई गोली हानेको भनेर छानविन प्रतिवेदन सार्वजनिक गरिएको थियो। तथापि, यो प्रतिवेदन प्रतिको विश्वास न्युन रहेको छ। हत्याकाण्ड पश्चात्, दीपेन्द्र कोमामा हुँदा उनलाई राजा घोषित गरिएको थियो। राजा घोषित भएको तीन दिन पश्चात् उनको निधन भएको थियो। त्यस पछि उनका काका, ज्ञानेन्द्र नेपालको राजामा नियुक्त भएका थिए।
मेरिसा मिल्लर
मेरिसा ली बर्टेट्टा  (जन्म: अगस्ट ६, १९७८) एक अमेरिकन फेशन मोडल र अभिनेत्री हुन्।
नेपालका राजा
टिप्पणी
पृथ्वीनारायण शाह "एकीकृत" नेपालका पहिलो शासक थिए। यद्यपि, १८२५ भन्दा अघिनै आधुनिक नेपालमा विभिन्न साना राज्यहरू थिए जसमध्ये शाह राजाहरूले उनीहरूमध्ये केही (विशेष गरी गोरखामा) शासन गरिरहेका थिए। त्यसकारण शाह वंशको वास्तविक इतिहास पृथ्वीनारायण शाह भन्दा धेरै पहिले नै रहेको छ।
मार्गो रोबी
मार्गो एलिस रोबी (जन्म २ जुलाई १९९०) एक अस्ट्रेलियाली अभिनेत्री र चलचित्र निर्माता हुन्। उनले दुई एकेडेमी पुरस्कार र पाँच बाफ्टा पुरस्कारका लागि नामाङ्कन प्राप्त गरेकी छिन्। सन् २०१७ मा, 'टाइम' पत्रिकाले उनलाई विश्वको १०० प्रभावशाली व्यक्ति मध्ये एकको रूपमा नाम दिएको थियो र सन् २०१९ मा उनलाई विश्वको सबैभन्दा बढी कमाई गर्ने अभिनेत्रीहरू मध्ये स्थान दिइएको थियो।
रोबीले सोमरसेट कलेजमा नाटकको अध्ययन गरेकी थिइन् र उनले सोप ओपेरा 'नेबर्स' (सन् २००८-२०११) मा काम गर्नु अघि, सन् २००० को दशकको उत्तरार्धमा अस्ट्रेलियाली स्वतन्त्र चलचित्रहरूमा करियरको सुरुवात गरेकी थिइन्। अमेरिकामा सरे पछि, उनले एबिसी नाटक शृङ्खला 'पान एम' (सन् २०११-२०१२) मा अभिनय गरेकी थिइन् र मार्टिन स्कोर्सेसेको ब्ल्याक हास्य चलचित्र 'द वुल्फ अफ वाल स्ट्रिट' (सन् २०१३) मा उनको सफलताको भूमिका थियो। रोबीको प्रोफाइल 'फोकस' (सन् २०१५) मा ग्रिफ्टर, 'द लिजेन्ड अफ टार्जन' (सन् २०१६) मा जेन पोर्टर, र डिसी एक्सटेन्डेड युनिभर्समा हार्ले क्विनको रूपमा, 'सुसाइड स्क्वाड' (सन् २०१६)बाट सुरु गर्दै, अभिनीत भूमिकाहरूसँग बढ्दै गएको थियो।
प्रारम्भिक जीवन
मार्गो एलिज रोबीको जन्म २ जुलाई १९९० मा डल्बी, क्विन्सल्यान्डमा भएको थियो र उनी गोल्ड कोस्ट हिन्टरल्यान्डमा हुर्केकी थिइन्।
रुस्तम
रुस्तम एक भारतीय ऐतिहासिक रोमांस फ़िल्म हो।
एक दलीय राज्य
एक दलीय राज्य ती राज्य अथवा देशलाई भनिन्छ जहाँ नेतृत्वमा एक मात्र दलको नियन्त्रण हुन्छ र त्यहाँ अन्य कुनै दलको मान्यता हुँदैन।
हालका एक दलीय राज्यहरू
निम्न देशहरू संविधानअनुसार एक दलीय राज्य हुन्:
शिवानी कपूर
शिवानी कपूर (जन्म २० सेप्टेम्बर १९८४) लन्डन, इङ्ल्यान्डमा भएको हो जो एक अङ्ग्रेजी मोडल हुन् । १४ वर्षको उमेर सम्म दक्षिण लन्डन, इङ्ल्यान्डमा अध्ययन गरेपछी उनी भारत आइन र मोडलिङ क्षेत्रमा लागिन ।
नवौँ राष्ट्रिय खेलकुद २०७९
नवौँ राष्ट्रिय खेलकुद २०७९ (2022 9th National Games of Nepal) नेपाल राष्ट्रिय खेलकुदको नवौँ संस्करण हो । यस बृहत् राष्ट्रिय खेलकुद प्रतियोगिता गण्डकी प्रदेशमा २०७९ जेठ २२ देखि २८ गतेसम्म आयोजना भएको थियो । प्रतियोगितामा सातवटा प्रदेशसहित नेपाली सेना, नेपाल प्रहरी र सशस्त्र प्रहरी गरी तीन विभागीय र एक गैर आवासीय नेपाली सङ्घ (एनआरएन) गरी कुल ११ टोलीबीच प्रतिस्पर्धा हुनेछ । कुल ६ हजार १ सय ५७ खेलाडीको खेलाडीले ३६ खेलका लागि प्रतिस्पर्धा गर्नेछन् । यसपटक ४ सय ४ स्वर्ण, उति नै रजत पदक र त्यसभन्दा दोब्बर बढी कास्यका लागि प्रतिस्पर्धा हुनेछ ।
नवौं राष्ट्रिय खेलकुद प्रतियोगिताको असोज २८ गते शुक्रबार एक भब्य समारोहबीच उपराष्ट्रपति नन्दबहादुर पुनले आधिकारिक रुपमा उद्घाटन गरेका थिए ।
यस्तै, नवौं राष्ट्रिय खेलकुद अन्तर्गत क्रिकेट प्रतियोगिता भने भदौ २३ गतेदेखि काठमाडौंको टियु क्रिकेट मैदानमा सुरुवात भएको थियो । नेपाल पुलिस क्लबले त्रिभुवन आर्मी क्लबलाई ८ विकेटले हराउँदै प्रतियोगिताको पहिलो स्वर्ण जित्न सफल भएको थियो । व्यक्तिगत स्पर्धामा भने बाग्मती प्रदेशकी शिक्षा नापितले फैन्सिङ तर्फको स्पर्धामा पहिलो स्वर्ण जितेकी थिइन् ।
उद्घाटन समारोह
करिब ४० वर्षपछि पोखरामा आयोजना गरिएको नेपाली खेलकुदको कुम्भमेला नवौं राष्ट्रिय खेलकुद प्रतियोगिताको असोज २८ गते शुक्रबार एक भब्य समारोहबीच उद्घाटन गरिएको थियो । पोखरा रंगशालामा २८ गते शुक्रबार साँझ उपराष्ट्रपति नन्दबहादुर पुनले ‘एकतावद्ध देश, खेलकुदको सन्देश’ भन्ने नारा रहेको यस खेलकुद प्रतियोगिताको औपचारिक उद्घाटनको घोषणा गरेका थिए । उपराष्ट्रपति पुनले नेपाली खेलकुदको इतिहास बोकेको राष्ट्रिय खेलकुद आयोजनाको जिम्मेवारी फेरि पाएको गण्डकी प्रदेश बासीलाई बधाई दिँदै यसअघिकै प्रतिस्पर्धामा उत्कृष्ट नतिजा हासिल गर्ने खेलाडीलाई बधाईसँगै अब प्रतिस्पर्धा गर्ने खेलाडीलाई पनि बधाई तथा सफलताको शुभकामना व्यक्त गरेका थिए ।
संस्कृति पर्यटन तथा नागरिक उड्डयन मन्त्री एवं नेपाल ओलम्पिक कमिटीका अध्यक्ष जीवनराम श्रेष्ठले मन्त्रालय र ओलम्पिक कमिटिको तर्फबाट धन्यवाद व्यक्त गरेका थिए । यस उद्घाटन समारोहमा सबै सहभागी टिमहरुले मस्कटसहित मार्चपास गरेका थिए । सातै प्रदेशका सांस्कृतिक झाँकी, विद्यार्थीबाट ड्रिल प्रदर्शन, विभिन्न सांस्कृतिक कार्यक्रम, आतिशवाजी र मनोरञ्जनात्मक कार्यक्रमहरू समेत संचालन गराएको थियो । कुन्ती मोक्तान, आनन्द कार्की, शिव परियार, रचना रिमाल लगायतका कलाकारहरूले आफ्नो प्रस्तुति दिएका थिए ।
आयोजक सहर
यस नवौं राष्ट्रिय खेलकुद चार दशकपछि गण्डकी प्रदेशले राष्ट्रिय खेलकुद प्रतियोगिताको आयोजनाको अवसर प्राप्त गरेको थियो । विसं २०४० मा दोस्रो संस्करणको आयोजनापछि पोखरालाई नवौँ संस्करण आयोजनाको मौका जुरेको थियो ।
पूर्वाधार र सुविधा पर्याप्त नभएका कारण गण्डकी प्रदेशमा हुने नवौं राष्ट्रिय खेलकुदका प्रायः सबै स्पर्धाहरु कास्की जिल्लामै केन्द्रित हुने छ ।
खेल स्थान
प्रतियोगितालाई प्रदेशका सबै ११ जिल्लामा आयोजना गर्ने भनिएपनि मनाङ, मुस्ताङ र लमजुङमा सम्भव न भएकाले आयोजना गरिएन । अन्य जिल्लामा भने कुनै न कुनै प्रतियोगिता हुने भएको छ । आयोजकका अनुसार म्याग्दीमा महिला भलिबल र तेक्वान्दो, बागलुङमा आइटिएफ तेक्वान्दो, गोरखामा बुद्धिचाल, तनहुँमा बास्केटबल, स्याङ्जामा महिला फुटबल, पर्वतमा कराते र नवलपरासीमा कुस्ती, सेपाकताक्रो प्रतियोगिता हुने भएको छ । अन्य खेलको प्रतियोगितामा पोखरामा नै हुनेछ ।
ट्रफी भ्रमण
नवौं राष्ट्रिय खेलकुद २०७९ ट्रफिको २०७९ भदौ ३१ गते प्रधानमन्त्री निवास बालुवाटारमा एक कार्यक्रमका माझ प्रधानमन्त्री शेरबहादुर देउवाले सार्वजनिक गरेका थिए । सरकारले पहिलो पटक राष्ट्रिय खेलकुद प्रतियोगिताका लागि रनिङ ट्रफीको निर्माण गरेको हो । करिब १० लाख रुपैयाँ खर्च गरेर बनाईएको रनिङ ट्रफी लगातार तिन संस्करण विजेता टोलीले स्थायी रुपमा पाउनेछ । ट्रफिमा ५ केजी चाँदी र दुई तोला सुनको प्रयोग गरिएको छ ।
ट्रफिको डिजाइन नेपाल ओलम्पिक कमिटीका महासचिव समेत रहेका निलेन्द्रराज श्रेष्ठले गरेका हुन् । नवौंको रनिङ ट्रफीलाई प्रदर्शनीका लागि सातै प्रदेश र तीन विभागीय टोलीमा पुर्याएको थियो ।
राष्ट्रिय खेलकुद परिषद् (राखेप) ले ओलम्पियन एवं दक्षिण एशियाली खेलकुदका कीर्तिमानधारी दीपक विष्टको संयोजकत्वमा ५ सदस्सीय ट्रफी टुर कार्यदल गठन गरेको थियो । कार्यदलमा क्रिकेटका पूर्व कप्तान पारस खड्का, राष्ट्रिय तथा अन्तराष्ट्रिय खेलाडी संघका अध्यक्ष एवं साग पदकधारी दीपक श्रेष्ठ, महिला भलिबल कप्तान अरुणा शाही र अल्ट्रा म्याराथन धाविका मिरा राई सदस्य रहेका थिए ।
गण्डकी प्रदेश
गण्डकी प्रदेशबाट पहिलो चरणमा १४ खेलमा विशेष प्रशिक्षणसहित सोझै छनोट गरिएको थियो छ भने २२ खेलको लागि भने जिल्ला छनोटका खेलहरू संचालन भएको थियो । भदौ ३ गतेदेखि १४ गतेसम्म खेलको विशेष प्रशिक्षणसहित खेलाडी छनोट प्रतियोगिता कास्की, नवलपुर, स्याङजा र बागलुङमा सञ्चालन गरिएको थियो  । यसैगरी २० दिनका लागि तय गरिएको विशेष प्रशिक्षणमा विशेष प्रशिक्षण र जिल्ला छनोटपश्चात् पोखरामा भदौ १५ देखि १८ गतेसम्म अन्तिम खेलाडी छनोट गरिएको थियो । गण्डकीबाट ३८ खेलमा सात सयभन्दा बढी खेलाडीले सहभागिता जनानाएका छन् ।
क्रिकेट
पुलिसले त्रिभुवन आर्मी क्लबलाई ८ विकेटले हराउँदै प्रतियोगिताको पहिलो स्वर्ण जित्न सफल भएको थियो । पुलिसले राष्ट्रिय खेलकुदमा क्रिकेटतर्फ पहिलो स्वर्ण जितेको थियो । जितको लागि १ सय ४ रनको विजयी लक्ष्य पछ्याएको पुलिसले ६.५ ओभरमा २ विकेट गुमाउँदै पूरा गरेको थियो  ।
सुदूरपश्चिम प्रदेशले नवौं राष्ट्रिय खेलकुद अन्तर्गत क्रिकेट प्रतियोगितामा कास्य पदक जितेको थियो । कास्य पदकका लागि सुदूरपश्चिम र एनरआएनए स्पोर्ट्स एकेडेमबीच खेल हुनुपर्ने थियो । पहिला टस जितेर एनआरएनए स्पोर्ट्स एकेडेमीविरुद्ध सुदूरले पहिला ब्याटिङ गर्ने निर्णय लिएको थियो । तर टस लगत्तै वर्षा भएको थियो । खेल हुन नसकेपछि कास्य पदकको लागि भएको टसमा सुदूरपश्चिमले जित्दै पदक पक्का गरेको थियो ।
फेन्सिङ
फेन्सिङ स्पर्धातर्फ बागमती प्रदेशकी शिक्षा नापितले पहिलो स्वर्ण हात पारेकी थिइन् । उनले व्यक्तिगत सेबरतर्फको इभेण्टमा एपीएफकी उर्मिला लामालाई पराजित गर्दै स्वर्ण जितेकी हुन् । उनी पोखरामा स्वर्ण पदक जित्ने पहिलो खेलाडी समेत बनेकी थिइन् । नेपाल आर्मीका रविना थापा र आर्मीकै मनिषा तेस्रो स्थान रहँदै कास्य पदकमा चित्त बुझाएका थिए ।
प्रतियोगितामा ईपी, फोयल र सेबर इभेण्टमा व्यक्तिगत र टिम इभेण्टमा प्रतिस्पर्धा भएको थियो । प्रतियोगितामा दुई विभागीयसहित ६ टिमले सहभागिता जनाएका थिए । फेन्सिङ प्रतियोगिताको उद्घाटन अर्थमन्त्री जनार्दन शर्माले गरेका थिए ।
ट्राएथलन
ट्राएथलन प्रतियोगितामा पुरुषतर्फ नेपाल आर्मीका वसन्त थारु र महिलातर्फ एपिएफकी सोनी गुरुङले स्वर्ण पदक जितेका थिए । पुरुषतर्फ निर्धारित २० किमि साइक्लिङ, ७ सय ५० मिटर पौडी र ५ किमि दौड १ घण्टा ९ मिनेट ४३ सेकेन्डमा पार गर्दै वसन्तले स्वर्ण पदक जितेका थिए । महिलातर्फ भने निर्धारित दुरि १ घण्टा १६ मिनेट २८ सेकेन्डमा पार गर्दै एपीएफकी सोनीले स्वर्ण पदक जितेकी थिइन् ।
आर्चरी
गण्डकी प्रदेश नवौं राष्ट्रिय खेलकुद अन्तर्गत आर्चरीमा टिम च्याम्पियन बनेको थियो । कूल १३ स्पर्धामा भएको प्रतियोगितामा गण्डकी सर्वाधिक ७ स्वर्ण, ४ रजत र १ कास्य पदकसहित १२ पदकका साथ विजेता बनेको हो ।
तेक्वान्दो
म्याग्दीको बेनीमाबेनीम सम्पन्न तेक्वान्दोमा ११ स्वर्ण, ४ रजत र १ कास्य पदकका साथ पुलिसले पदक तालिकाको शीर्षस्थान हासिल गरेको थियो  । ७ स्वर्ण, ८ रजत र २ कास्य पदक जितेको त्रिुभवन आर्मी क्लब दोस्रो, ३ स्वर्ण, २ रजत र ९ कास्य पदक जितेको एपीएफ पदक तालिकाको तेस्रो, १ स्वर्ण, २ रजत र ५ कास्य पदकसहित मधेश प्रदेश चौथो स्थानमा रह्यो । प्रदेश १ ले ८ कास्य, २ बागमतीले १ रजत र ३ कास्य, गण्डकीले ७ कास्य, लुम्बीनीले २ रजत र ४ कास्य, कर्णालीले ३ कास्य, सुदूरपश्चिम र एनआरएनएले भने समान एक-एक रजत पदक जितेको थियो ।
कमजोर व्यवस्थापन र तयारी
मैदान तयार नहुँदा र टोलीको जर्सी समयमै नआइपुग्दा केही खेलहरु ढिला गरी शुरु भएको छ । पर्याप्त मात्रामा पदक नआइपुग्दा फेन्सिङ खेल तर्क असोज २६ साँझ भएको ईपि इभेन्टका विजेतालाई प्रदान गर्ने पदक नभएपछि दिउँसो भएको इभेन्टका विजेताबाट खेलाडीले लगाएको पदक फिर्ता मागिएको थियो हक्की कल आयोजना हुन एक दिन बाँकी हुँदासम्म खेल मैदान भने पूर्ण रुपमा तयार भैसकेको थिएन ।
प्रविधि
नवौं राष्ट्रिय खेलकुद प्रतियोगितामा ४० जना खेलाडीको एन्टी डोपिङका लागि नमूना संकलन गरिएको थियो । प्रतिबन्धित औषधी तथा उपायहरु प्रयोग गरेको हो या होइन् भनि जाँचका लागि गरिने यो डोपिङ संकलन दशक लामो राष्ट्रिय खेलकुद प्रतियोगिताको इतिहासमै पहिलो पटक यति ठूलो मात्रामा डोपिङ परिक्षणका लागि ४० नमूना संकलन गरि कतार पठाइएको थियो ।
लोगो तथा मस्कट
नवौं राष्ट्रिय खेलकुद प्रतियोगिताको लोगो र मस्कट सार्बजनिक २०७९ बैशाख २४ शनिबार, युवा तथा खेलकुद मन्त्री महेश्वर गहतराजले नवौंसार्बजनिक गरेका थिए ।
यस मस्कट गण्डकी प्रदेशमा पनि पाइने लोपन्मुख तथा संरक्षित प्राणि कस्तुरी, मृगको बनाइएको छ । त्यस्तै, लोगो गण्डकी प्रदेशको राजधानी पोखरा र देशकै शोभा माछापुछ्रेलाई देखाइएको छ । त्यसको तल आकाशे निलो रेखाले परोक्ष रुपबाट शान्तिको प्रतिक परेवालाई प्रतिबिम्बित गर्छ भने रातो रंगको चार धर्साले परेवाको पखेटा दर्शाई परेवाको आकृतिलाई पूर्णता प्रदान गरेको छ। साथै लोगोमा रहेको चन्द्र सुर्यले राष्ट्रिय ध्वजालाई प्रतिबिम्बित गर्नुका साथै सहभागी हुने सबै टिमको प्रतिनिधित्व गरेको छ ।
प्राचीन युनानी
प्राचीन युनानी लगभग 1500 ईसा पूर्व देखि 300 ईसा पूर्व सम्म प्राचीन युनान र प्राचीन संसारमा प्रयोग हुने  युनानी भाषाका रुपहरुको समूह हो। यसलाई प्रायः माइसेनियी युनानी ( c. 1400–1200 BC ), अन्धकार युग ( c. 1200–800 BC ), पुरातन काल ( c. 800–500 BC ), र शास्त्रीय काल ( c. 500–300 BC ) अवधिहरूमा विभाजित गरिन्छ।
प्राचीन युनानी होमर र पाँचौं शताब्दीका एथेनि इतिहासकार, नाटककार र दार्शनिकहरूको भाषा थियो। यसले अङ्ग्रेजी शब्दावलीमा धेरै शब्दहरू योगदान गरेको छ र पुनर्जागरण कालदेखि (Renaissance) पश्चिमी संसारका शैक्षिक संस्थाहरूमा अध्ययनको मानक विषय भएको छ। यस लेखमा यो भाषाको मुख्यतया महाकाव्य र शास्त्रीय अवधिहरूको बारेमा जानकारी समावेश छ।
हेलेनिस्टिक कालदेखि ( c. 300 BC ), प्राचीन युनानी भाषा पश्चात कोइने युनानीको प्रयोग हुन थाल्यो जसलाई एक छुट्टै ऐतिहासिक चरण मानिन्छ। यद्यपि, यस भाषाको प्रारम्भिक रूप एटिक युनानीसँग र यसको पछिल्लो रूप मध्यकालीन युनानीसँग मिल्दोजुल्दो रहेको देखिन्छ। प्राचीन युनानीका धेरै उपभाषाहरु मध्ये कोइने को विकास एटिक युनानी बाट नै भएको हो।
बोलीहरू
त्यहाँ धेरै ऐतिहासिक रूपहरू पनि छन्। होमरिक ग्रीक पुरातन ग्रीकको एक साहित्यिक रूप हो (मुख्यतया आयोनिक र एओलिकबाट व्युत्पन्न) महाकाव्य कविता, इलियड र ओडिसी, र अन्य लेखकहरूको पछिका कविताहरूमा प्रयोग गरिन्छ। होमरिक ग्रीकको व्याकरण र उच्चारणमा शास्त्रीय एटिक र अन्य शास्त्रीय-युग बोलीहरूबाट महत्त्वपूर्ण भिन्नताहरू थिए।
भेनेस्सा एक्सेन्ट
भेनेस्सा एक्सेन्ट  (जन्म: नोभेम्बर १९, १९९५) एक हङ्गेरियाली फेशन मोडल हुन्।
मरदान
मरदान पाकिस्तानको खैबर पख्तुनख्वामा रहेको मरदान जिल्लाको सदरमुकाम शहर हो । यो शहर पेशावर उपत्यकामा पर्छ भने खैबर पख्तुनख्वाको पेशावर पछिको दोस्रो ठूलो शहर हो ।
अवस्थिति
मरदान शहर मरदान जिल्लाको दक्षिण-पश्चिममा ३४°१२′ उत्तर ७२°०३′ पूर्व﻿ / ﻿३४.२००° उत्तर ७२.०५०° पूर्व र २८३ मिटर उचाइमा अवस्थित छ । मरदान शहर खैबर पख्तुनख्वा प्रान्तको मरदान जिल्लाको सदरमुकाम हो । यो शहरलाई चारै तिरबाट विभिन्न शहरहरूले घेरेका छन् जसमा रसलपुर दक्षिणमा, चरसादापुर पश्चिममा, यार हुसैन पुर्वमा र काटलङ उत्तरमा रहेको छ । यो शहर खैबर पख्तुनख्वाको दोस्रो ठूलो शहर हो भने पाकिस्तानको १९ अौँ ठूलो शहर रूपमा रहेको छ ।
मौसम
मरदान शहरको वार्सिक अौसत तापक्रम २२.२ डिग्री छ भने वार्सिक ५५९ मिलिमिटर पानी पर्ने गरेको छ । यो शहरमा अक्टोबर महिना सबैभन्दा सुक्खा महिना हु जसमा १२ मिलिमिटर पानी पर्छ भने अगस्टको महिनामा १२२ मिलिमिटर पानी पर्ने गरेको छ । वर्षको जुन महिना सबैभन्दा बढी गर्मीहुने महिना हो जसमा अौसत तापक्रम ३३.२ डिग्री मापन गरिएको छ भने जनवरी महिना सबैभन्दा जाडो हुने महिना हो जसको अौसत तापक्रम १० डिग्री मापन गरिएको छ ।
शिक्षा
सन् २००९ भन्दा अगाडि मरदान शहरमा कुनैकुनै सरकार अथवा निजी विश्वविद्यालय थिएन भने पहिलो निजी विश्वविद्यालय अब्दुल वाली खानको सन् २००९ मा स्थापना गरिएको थियो । सन् २०१७ मा मरदान शहरमा पहिलो महिला विश्वविद्यालयको स्थापना गरियो र यस विश्वविद्यालयलाई सन् २०१७ मा पुण रूपमा सुचारु गरियो त्यसपछि पेशावर मरदान क्याम्पको पनि स्थापना गरियको थियो ।
सन् २०१० मा पहिलो पटक बचा खान मेडिकल कलेज'को स्थापना गरियको थियो जुन शहरकै पहिलो मेडिकल कलेजको रूपमा रहेको छ । यस शहरमा अन्य कृषि क्याम्पस ,पेशावर आदी विश्वविद्यालय पनि रहेका छन् । यस शहरमा अहिले थुप्रै विद्यालय र विश्वविद्यालयहरू पनि रहेका छन् जुन पुरुष र महिलाका लागिको शिक्षा अविविद्धिको लागि बनाइएको हो । यो शहरको सबैभन्दा प्रख्यात क्याम्पस फजल ई हक मरदान हो ।
खेलकुद
सन् २००६ मा मरदान जिल्ला सरकारले पाकिस्तान सरकार सङ्ग सहकार्य गरेर एक खेलकुदमा सबै किसिमको सुबिधा भएको अत्याधुनिक ब्यवसाहिक भवनको मरदान शहरमा स्थापना गरेको थियो । यसको परिसरमा सबै किसिमका खेलकुदका सुविधारू रहेका छन् जसमा क्रिकेट मैदान, फुटबल मैदान, पैडि खेल्ने पुल, बास्केटबल मैदान आदी रहेका छन् । सन् २०११ मा मरदान शहरमा अन्तर्राष्ट्रिय पैडि प्रतियोगिता गर्न लायक पुलको निर्माण गरेको थियो भनृ सन् २०१६ मा हक्की खेलको अन्तर्राष्ट्रिय मैदान ६७.६९ मिलियनको लागतमा निर्माण गरिएको थियो ।  पाकिस्तानका प्रख्यात अन्तर्राष्ट्रिय फुटबल खेलाडी मनसुर खान यहि शहरका हुन् ।
प्रियंका कोठारी
प्रियंका कोठारी (जन्म १९८३-११-३०), धेरैजसो निशा कोठारीअथवा अमोगा ले चिनिन्छ उनी एउटा अभिनेत्री र मोडेल पनि हुन्।
कनकाई प्रतिभा प्रतिष्ठान
कनकाई प्रतिभा पतिष्ठान सुरुङ्गा, झापाको एउटा साहित्यिक संस्था हो । साहित्यकार कोमलप्रसाद पोखरेल र बुद्धदेवप्रसाद घिमिरेको सक्रियता एवं अगुवाइमा यसको स्थापना २०५१ कार्तिक १७ गते ८६अौं लक्ष्मी जयन्तीका दिन भएको हो । सूर्यस्मृति प्रतिभा पुरस्कारका साथै अन्य पुरस्कारहरू पनि यस प्रतिष्ठानले सञ्चालन गर्ने गरी स्थापना गरिएको छ र वितरण पनि हुँदैछ । यसले सामयिक सङ्कलनका रूपमा  कनकाई प्रवाह नामक साहित्यिक पत्रिका  निकाल्दै आएको छ । सो क्रममा यसको पहिलो तरङ्ग (२०५६), दोस्रो तरङ्ग (२०६०), तेस्रो तरङ्ग (२०६६) र चौथो तरङ्ग (२०७१) गरी  जम्मा चार वटा तरङ्ग प्रकाशित भइसकेका छन् । २. स्थापना कालको कार्यकारिणी यमिति निम्नानुसार रहेको छ -
जुलिया बटर्स
जुलिया बटर्स (जन्म: अप्रिल १५, २००९) एक अमेरिकी बाल अभिनेत्री हुन्। उनले क्वेन्टिन टारान्टिनोको वन्स अपन अ टाइम इन हलिउड मा ट्रुडी फ्रेजरको भूमिकाका लागि आलोचनात्मक प्रशंशा प्राप्त गरेकी थिइन्।    सन् २०१६ देखि २०२० सम्म, उनले एबिसीको सिटकम अमेरिकन हाउसवाइफ मा एना-क्याट ओटोको रूपमा अभिनय गरेकी थिइन्।
रिपुमर्दन थापा
रिपुमर्दन थापा नेपाली सैनिक अधिकारी थिए । उनले नेपाल-अङ्ग्रेज युद्ध मा नालापानीको युद्ध बन्धु (फुपुको छोरा) बलभद्र कुंवरको नेतृत्वमा लडेका थिए । उनी उक्त युद्ध मा बम दाहिने हातमा परी घाइते भएका थिए । उनले नालापानीबाट युद्ध स्थितिको राजधानीमा पत्राचार गर्ने गर्थे । उनी बडाकाजी अमरसिंह थापाका नाति तथा काजी रणध्वज थापा का छोरा थिए ।
जीन श्रीम्प्टन
जीन श्रीम्प्टन  (जन्म नोभेम्बर ६, १९४२) एक अङ्ग्रेजी मोडल र अभिनेत्री हुन्। श्रीम्प्टन स्विंगिङ लन्डनको आइकन र विश्वकी पहिलो सुपर मोडल मध्येकी एक हुन्।
भोक र भित्ताहरू (उपन्यास)
भोक र भित्ताहरू दौलतविक्रम विष्टद्वारा लेखिएको र साझा प्रकाशनले बजारमा ल्याएको एक नेपाली भाषाको उपन्यास हो।
गोलन हाइट्स
गोलन हाइट्स  (उचाई ) (هضبة الجولان Haḍbatu 'l-Jawlān [//upload.wikimedia.org/wikipedia/commons/8/8a/Ramat_hagolan.ogg (audio)] ), वा सामान्य गोलन , करिब १,८००  वर्ग किलोमिटर ( ६९० वर्ग माइल ) मा फैलिएको लेभान्टको क्षेत्र हो गोला हाइट्सको परिभाषित दुई विषयले बीच फरक छ भूवैज्ञानिक र  जीवविज्ञान क्षेत्र, गोलान हाइट्स एक बेसाल्टिक उच्चस्थली हो दक्षिणमा यारमोउक नदी द्वारा सीमा, पश्चिमी गलील सागर र हला घाटी सागर, उत्तर लेबनान मा पूर्व मा लेबनान र पूर्व मा वादि राकादसँग सीमा छ र एक भौगोलिक क्षेत्रको रूपमा, गोलन हेट्स छ दिने युद्धको बेलामा सीरियाबाट इजरायलले कब्जा गरेको क्षेत्र हो। सन्१९८१ मा इजरायललाई प्रभावकारी बनाइयो। यस क्षेत्रमा पश्चिमी भूवैज्ञानिक गोलान हाइट्स दुई-तिहाई साथै पहाड हेर्मोन को इजरायल-कब्जा भाग पनि समावेश छ।
राघव जुयाल
राघव जुयाल (जन्म 10 जुलाई 1991) एक भारतीय फ़िल्म अभिनेता ,नृतक तथा कोरियोग्राफर हुन्।
शङ्करदयाल शर्मा
'''डा. शंकरदयाल शर्मा''' (१९ अगस्ट १९१८- २६ डिसेम्बर १९९९) भारतका नवौँ राष्ट्रपति थिए। उनको कार्यकाल २५ जुलाई १९९२बाट २५ जुलाई १९९७ सम्म रह्यो । राष्ट्रपति बन्नु पूर्व उनी भारतका आठौँ उपराष्ट्रपति पनि थिए,  र मध्य प्रदेश राज्यमा कैबिनेट स्तरको मन्त्रीको रूपमा पनि उनले शिक्षा, विधि, सार्वजनिक निर्माण कार्य, उद्योग तथा वाणिज्य मन्त्रालयको कामकाज सम्भाले । केन्द्र सरकारमा उनले सञ्चार मन्त्रीको रूपमा (१९७४-१९७७) पदग्रहण गरे । यस क्रममा उनी भारतीय राष्ट्रिय काङ्ग्रेस को अध्यक्ष (१९७२-१९७४) पनि रहे ।
कुमाइँ
कुमाऊँनी वा कुमाइँ जाति नेपाल र भारतको उत्तराखण्डमा बसोबास गर्ने मानिसहरूको गण हो । कुमाइँको व्युत्पत्ति कुमाऊँनीबाट भएको हो ।
शङ्करदयाल शर्मा
नौ अक्टोबर १९९९मा उनको हृदयघातका कारण मृत्यु भयो ।
सार्वजनिक खरिद अनुगमन कार्यालय
सार्वजनिक खरिद अनुगमन कार्यालय नयाँ सार्वजनिक खरिद ऐन, २०६३ को कार्यान्वयन पश्चात सोही ऐन अनुरूप स्थापना भएको निकाय हो सार्वजनिक खरिद अनुगमन कार्यालयले नेपालको सार्वजनिक निकायमा हुने खरिदको अनुगमन गर्ने कार्य गर्दछ। सार्वजनिक खरिदको नियमन गर्न प्रधानमन्त्रिको मातहतमा रहने गरी मिति २०६४।०५।०३ मा सार्वजनिक खरिद अनुगमन कार्यालयको स्थापना गरिएको हो। यस कार्यालयले विशेष गरी सार्वजनिक संस्थाहरूमा हुने खरिदमा असल सुसासन, खरिदमा भ्रष्टाचार भए नभएको अनुगमन गर्ने तथा सार्वजनिक निकाय तथा आपूर्तिकर्ता ठेकेदार बिचको विश्वनियता बढाउने हेतुले खरिदको अनुगमन, सार्वजनिक खरिदको लागि आवश्यक पर्ने कागजातको ढाँचा तयार तथा सार्वजनिक खरिद सम्बन्धमा राय पत्रहरु जारी गर्ने कार्य गर्दछ।
फाल्गुनन्द गोल्डकप २०७५
फाल्गुनन्द गोल्डकप २०७५ फाल्गुनन्द गोल्डकप को दशौँ संस्करण हो । नेपालका राष्ट्रिय विभूति महागुरु फाल्गुनन्दको सम्मानमा प्रत्येक वर्ष फिदिम स्पोर्टिङ क्लबले आयोजना गर्दौ आएको यस प्रतियोगिता २०७५ पुस २१ गतेदेखि पुस ३० गतेसम्म चलेको थियो । २०७५ पुस २१ गते शनिबार दिउँसो ११ बजे फिदिम माविको खेलमैदानमा प्रदेश नम्बर १ का आर्थीक मामिला तथा योजना मन्त्री इन्द्र बहादुर आङबोले प्रतियोगिताको उद्घाटन् गरेका थिए ।
यस पटकको फाल्गुनन्द गोल्डकप भने जिल्ला फुटबल सङ्घ पाँचथर र फिदिम स्र्पोटिङ क्लबले संयुक्त रूपमा आयोजना गरेको थियो । यस संस्करणको फाल्गुन्नद गोल्डकपमा आयोजक सहित मोफसलका चर्चित चार क्लबहरु र ए डिभिजनका पाँच क्लबहरू सहित कुल दश टिमहरूले सहभागीता जनाएका थिए । यस अघि २०७४ सालको प्रतियोगिता सुनसरी ११ क्लबले जितेको थियो ।
माघ ५ गते सम्पन्न फाइनल खेलमा झापा ११ ले नेपाल आर्मी क्लबलाई २-१ गोल अन्तरले पराजित गर्दै उपाधि जितेको थियो । फाइनल खेलमा झापाका तर्फबाट दुबै गोल पुजन उपरकोटीले गरेका थिए, फाइनलमा दुई गरेका पुजनउ नै फाइनल खेलका म्यान अफ दी म्याच घोषित भएका थिए । यस्तै प्रतियोगिताको उत्कृष्ट खेलाडी झापा ११ का देवेन्द्र तामाङ भएका थिए ।